
Biografski podaci 


Stjepan Batinović rođen je 26. XII. 1912, u Dužima, tada gradačka, a sada ne- 
umska župa u trebinjskoj biskupiji. Roditelji su, osim njega, imali još deve- 
tero djece. Osnovnu je školu pohađao u Topolom, a nižu i višu gimnaziju u 
travničkom sjemeništu (1925—1933). Svojim je prijateljima, koji su ga posje- 
ćivali u Donjem Hrasnu, znao koji put ispripovjediti zgodu kako je kao ma- 
turant u Travniku izradio iz hrvatskog jezika školsku zadaću u kojoj se kri- 
tički osvrnuo .na tadašnju državnu tvorevinu, koju s nekoliko rečenica nije 
nimalo štedio. Prigodom pregleda državni je nadzornik naišao na tekst i oštro 
` zatražio od upravitelja gimnazije da se đak ne samo ne pripusti maturi, nego 
đa bude otpušten iz škole, Profesori i poglavari nisu to shvatili tako ozbiljno 
pa su inspektora smirili, a perspektivnog maturanta. poslali u bogosloviju u 
Sarajevo (1933—1938). Cjelokupan njegov studijski rad u gimnaziji njegov je 
razrednik sažeo u jednu jedinu riječ: »ustrajan«.1 I doista oni koji su ga po- 
znavali lako će posvjedočiti da je Batinović to obilježje zadržao kroz cio svoj 
život: ustrajan u radu i studiju, ustrajan u vjeri i svećeništvu, u ljubavi pre- 
ma Bogu i svome narodu. 


Za svećenika trebinjske biskpije zaređen je 20. II. 1938. u Sarajevu, Najprije 
je službovao kao kapelan u Prenju kod don Vide Putice (1938—39), zatim u 
Stocu kod don Marka Zovke (19359—41), koji ga je s obzirom na njegovo vla- 
danje okarakterizirao ovim riječima: »Bio je revan i u kući vrlo lak.«? Od 
1941. do 1947. držao je župu Trebimlju. Odatle ga je biskup dr. Petar Čule 
premjestio (8. 1. 1947) u Hrasno da upravlja neko vrijeme i župom Gradac. 
Godine 1965. imenovan je dekanom hrašanjskog dekanata, Na prijedlog bis- 
kupa Čule papa Pavao VI. uvrstio ga je u »papinsku obitelj« počastivši ga 
naslovom kućnog prelata, 24. I. 1977. Mons. Batinović župnikovao je u Hra- 
snu do 24, IX. 1980. kad je na vlastitu molbu bio razriješen službe župnika 
i otišao u mirovinu 

Od ranog djetinjstva, kroz mladost i srednju dob don Stjepan je bio praćen 
raznim bolestima: španjolskom gripom, hripavcem, malarijom, kamencem u 
žuči, trima upalama pluća; u posljednjih pet godina života nadošle su i sla- 
bosti u prsima i leđima, šećerna, oticanje nogu i konačno otkazivanje srca. 
od čega je i umro 18. VII. 1981.8 


U posljednje 34 godine don Stjepan je sav svoj život i trud uložio u svoju 
župu Donje Hrasno, koja ima: 20 grobalja, 30 sela, 40 kilometara promjera, 
300 domova/dimova, 1500 vjernika. Ljubav mu je prema župi rasla s godinama 
službe. O njegovim pastoralnim akcijama i graditeljskim pothvatima trebalo 
bi napisati posebnu studiju. Veoma se živo zalagao da Hrasno postane mari- 
jansko svetište za trebinjsku biskupiju. I u tome je uspio. Uza svoj opsežan 
pastoralni rad don Stjepan se upustio i u spisateljsko-izdvačaku djelatnost. 
Zadnjih 17 godina bio je neumoran (razrednik bi rekao: ustrajan!) u izda- 
vanju knjižica, knjiga i župnoga vjesnika Dumo i njegov narod (1964—1981). 
Posljednji broj časopisa izišao je tri mjeseca prije smrti njegova urednika. 


o 

1 Usp. Dumo i njegov narod, 17/1973, str. 29. 

2 DON JOZO ZOVKO, Uspomene i sjećanja na osobe-mjesta-događaje, Lujan (Argen- 
tina) 1970—1973, str, 228. 

8 Usp. nekrologe: SREĆKO BOŠNJAK, Don Stjepan Batinović, u Glas Koncila, 16/1981, 
str. 13; LUKA PAVLOVIĆ, Msgr don Stjepan Batinović, u Crkva na kamenu, 7—8/1981, 
str. 19. 

4 Na unutrašnjoj stranici korica Dume t njegova naroda, 17/1973, urednik ovako objaš= 
njava pojam dume: »Dumo« — »Gospodar« dolazi od Dum, ovaj mutacijom od Dom 
— skraćenica od Dominus. Specifični naziv za sveećnika u nekim dijelovima dubro- 
vačke i u cijeloj trebinjskoj biskupiji. U poimanju svijeta označuje ne toliko »gospo- 
din« koliko duhovni otac i najbolji prijatelj«. 

Na svome rastanku od vjernika, kad je pošao u mirovinu, napisao je ove 
riječi: »Nadam se da će čitatelji Vjesnika razumjeti kako sam u ovim časo- 
vima duboko potresen, Nije mi se jednostavno rastati s narodom kojemu sam 
ja u dubini svoje duše bio odan i posvećen sa svim svojim bićem. Za taj na- 
rod sam živio i djelovao. 


Ovdje donosimo popis knjiga i časopisa koje je don Stjepan izdao, prilažući 
i kritički osvrt na popularni Vjesnik. Dodajemo također i ono što su drugi 
pisali na temelju njegova polugodišnjaka »Dume i njegova naroda«. 


I. Knjige o Hrasnu 


Župnik Batinović svoju je župu zavolio i na poseban se način srastao s Hra- 
snom 'i njegovim vjernicima. Premda je mjesto poprilično pasivno, župnik. 
nije nikad nad njim ruke skrstio. Promatrajući gradske potrebe ljudi da se 
ijedno, mjesečno ili godišnje vrate na selo, na ognjište, don Stjepan je baš 
tu vidio određenu religioznu perspektivu. Nastojao je takvim ljudima-vjerni- 
cima omogućiti ugodne religiozne doživljaje u hrašanjskom zelenilu i izvan- 
rednoj klimi, osobito ljeti. Zato se odavno bio zanosio idejom da u Hrasnu 
sagradi Marijino svetište koje bi okupljalo oko sebe župljane, doseljenike iz 
župe, sve vjernike trebinjske i okolnih biskupija. Nije ta ideja nailazila na 
onakav doček kakav je on priželjkivao, ali ga to nije odviše zbunjivalo. Bio 
je neobično uporan i ustrajan, i konačno je pobijedio. 


Izdao je dvije knjige o Hrasnu. Jedna govori o povijesti Hrasna, probuđujući 
u mještanima ponos nad prošlošću, a druga o Gospinu svetištu u Hrasnu, pru- 
žajući ljudima mogućnost da uvide važnost i potrebu takva religioznog sre- 
dišta u sadašnjem trenuiku, Te se dvije knjige sasvim skladno dopunjuju i 
skrovito hercegovačko mjesto stavljaju na razinu ostalih hrvatskih marijan- 
skih svetišta. 

i. Hrasno sa okolinom kroz vjekove u vjerskom pogledu. Izdao Don Stjepan 
Batinović, župnik, prigodom 200. godišnjice župe Hrasno. Umnoženo  ciklosti- 
lom u samostanu sestara »Naše Gospe« u Zagrebu. Donje Hrasno, 1964. go- 
dine, 118 stranica. U knjizi je ukratko prikazana svjetovna i crkvena povijest 
istočno-hercegovačkih krajeva, odnosno Trebinjske biskupije, s posebnim os- 
vrtom na osnutak župe Hrasno (1761) i na njezin razvitak kroz posljednja 
dva stoljeća. Knjiga sadrži popis i kratke biografije dvadeset i trojice žup- 
nika spomenute župe (str, 92—105) i jedanaestorice svećenika rodom iz iste 
župe do 1964. godine (str. 105—112). Knjiga je izišla u 500 primjeraka. 


2. Kraljica Mira — Hrasno. Napisao don Stjepan Batinović, izdao Župni ured 
Mokošice. Donje Hrasno, 1978, 40 stranica, s više fotografija. U knjižici župnik 
obrađuje osnutak i značenje Gospina svetišta »Kraljice Mira« u Hrasnu, do- 
kazujući njegovu umjesnost i religioznu potrebu za vjernike trebinjske bis- 
kupije. 


Il, Vjesnik župe Hrasno »Dumo i njegov narod« 


Časopis (zbornik, polugodišnjak, povremenik) počeo je izlaziti 1965. godine; 
Najprije ciklostilom, a od 5 broja nadalje knjigotiskom. Usve je izišlo 28 
brojeva s oko 1800 stranica velikog formata. To znači prosječno 64 stranice 
po broju. Od 1965. do 1976. godine, tj. od 1. do 28. broja časopis je izlazio 
dvaput godišnje, obično oko Uskrsa i Božića. A od 1976. do 1979., tj. od 23. 
do 26. broja izlazio je samo jednom godišnje, o Božiću. Prestao je izlaziti ne 
s penzioniranjem, nego sa smrću svoga urednika, Svaki je broj tiskan obično 
u 2000 primjraka. 


e ' NENE F 
5 DON STJEPAN BATINOVIĆ, Riječ urednika, u Dumo it njegov narod, 28/1981, str. 2. 
6 Značajno je spomenuti da je i sam Sveti Otac Ivan Pavao II. dva puta naveo Donje 
Hrasno kao marijansko svetište Crkve u Hrvata. Usp. Papina Pisma prigodom 1000. 
obljetnice uspostave Trebinjske biskupije u lipnju 1984: Tisuću godina ustrajne vjer- 
nosti, u Crkva na kamenu, 6—17/1984, str. 3, i prigodom proslave Nacionalnog euharis- 
tijskog kongresa u Mariji Bistrici u rujnu 1984: Ivan Pavao II. narođu svetog Petra, 
u Glas Koncila, 18/1984, str. 4. 


456 

Kroz sve brojeve spomenutog časopisa mogle su se naći uglavnom ove uobi- 
čajene rubrike: 


— Uvodnici, pozdravi, uskrsne odnosno božične čestitke čitateljima u župi, 
u Trebinjskoj biskupiji i po svijetu. 


— Župnikova razmišljanja (na glas!) nad pojedinim aktualnim (dobrim _ ili 
lošim) događajima u župi. Sve j promatrao i rješavao pod svojim svećeničkim: 
i pastoralnim kutom. 


— Iz naše prošlosti — crkvene i narodne: pisma iz starine, povijesni doga- 
đaji, obljetnice i druge značajne historijske činjenice; prikazi pojedinih her- 
cegovačkih plemena odnosno prezimena, bilo u jednome selu ili u cijelome: 
kraju; njihov postanak, dolazak u one krajeve, razvojno stablo, istaknuti ljudi. 
obično legendarni junaci, s kojom anegdotom. 


— Iz župe Hrasno: uzduž i popnijeko, vijest po vijest, selo do sela, ime do 
imena. Zanimljivosti bilo koje vrste, ali uvijek gledane pod vidom vjere i 
morala. Tu se don Stjepan nije ustručavao spominjati imena, pa ni onda kad 
ljudima nije bilo baš previše milo što su se našli u »duminoj knjizi«. Želio: 
je djelovati moralno i odgojno koliko je mogao. 


— Iz okolnih župa u Trebinjskoj biskupiji, ponekad i vijesti iz drugih bisku- 
pija: Mostar—Duvno, Dubrovnik, Split—Makarska itd. Novosti, svečanosti, do- 
gađaji većega značenja, posebno s odrazom na Hrasno. 


— Književni pokušaji pjesnika iz đačkih ili studentskih klupa, seoskih pje- 
vača, guslara i potvrđenih pjesnika. Prozni prikazi i poučne priče, ; 


— Pouke i zgode, dosjetke i šale, uzete iz naroda, ponajčešće vezane. uz odre- 
đena imena, duhovite izreke, odgovori, poslovice. To je bila jedna od najči- 
tanijih i najprepričavanijih stranica. 

— Braća po svijetu u pismima i slikama. U časopisu je uvijek bilo jeke od. 
domaćih odseljenika, redovito s fotografijama: rođenja, vjenčanja, jubileji. 


— Preminuli u Gospodinu, bilo u župi, bilo po svijetu, ali koji su na bilo 
koji način bili povezani s Hrasnom. 


— Oglasi knjiga, bilo iz vlastite »izdavačke kuće«, ili od drugih izdavača. 


— Popis imena dobrotvora koji su doprinijeli za Vjesnik ili za bilo koji drugi. 
crkveni objekt u župi. 


Don Stjepanov izdavački posao može se daleko više vrednovati ako se ima u 
vidu u kakvim je materijalnim, ambijentalnim i društvenim uvjetima života. 
pisao, korigirao i objavljivao. Na primjer, više od 12 godina sve je svoje pi- 
sane materijale sastavljao pri običnoj lampi uljanici ili garbitnjači, jer u nje- 
govu župu nije bila uvedena struja sve do 1976. godine. Oni koji budu studi-: 
oznije proučavali don Sijepanov pisani rad, osobito u njegovu povremeniku,. 
naći će podosta i tipkarskih i stvarnih pogrešaka. To njega nije odviše sme- 
talo. Da je bio sitničavi perfekcionist, ne bi nikada nijednoga slova stavio na 
papir. Imajući u vidu koliko je tereta morao podnijeti dok bi mu pojedini 
broj »Dume« ugledao svjetlo dana, nije puno pazio ni na ljepotu hrvatskoga 
književnog jezika, niti na tipkarske pogreške svoje ili tiskare. Bio je svjestan 
da taj Vjesnik piše obični »dumo« običnom »svome narodu«, i to u uzajam- 
noj ljubavi, i da svi ti pismeni materijali daleko više sliče očinskom pismu 
negoli nekom znanstvenom ili visoko kulturnom prilogu, Zato se nije odviše 
uznemirivao ako je u takvu »pismu« bilo uobičajenih obiteljskih pisamskih 
pogrešaka. 


Urednik — seoski župnik nije odviše pazio ni na raspored građe u časopisu.. 
Njemu je bilo važnije da što više otiska i natiska materijala na stranice ča- 
sopisa nego da ga pregledno rasporedi. U tu je svrhu iskorištavao i same ko- 
rice Vjesnika. Rubrike je mijenjao i mjesno i naslovno. Čitatelji se tome nisu 
ni čudili ni zamjerili. I njima je bilo stalo da što više vide i pročitaju nego: 
da stručno kritiziraju. 


Poseban čar časopisu davale su brojne fotografije (inače više puta tehnički 
slabo uspjele) njegovih župljana, župljanki, osobito odseljenika. Na stranicama 

»>»Dume« našla bi se i stara baka s kudjeljom u ruci, kod kuće ili kod ovaca, 
mlada nevjesta s djetetom u naručju ili s bremenom drva na leđima, djevojka 
u kolu ili u polju, mladić kod crkve ili na poslu, starac sa štapom i čibukom, 
djeca idući u školu itd. Obuhvaćao je cio ljudski život od rođenja do pre- 
minuća. 


Među suradnicima časopisa nalazimo imena gotovo svih svećenika — župnika 
trebinjske biskupije u razdoblju od 1965. do 1981. godine, iako je glavni tekst 
uvijek pisao sam Dumo, don Stjepan. Tu su i imena mnogih đaka, stude- 
nata i studentica iz onih krajeva, zatim seoskih pjesnika i suradnika među 
našim iseljenicima. po svijetu. Don Stjepanova zamisao i jest nastala iz po- 
trebe da poveže staro Hrasno s »novim Hrasnom«, kako bi.on nazivao svoje 
odseljenike, Zato je i nastojao zadržati razinu priprostog seoskog mentaliteta, 
seoske uljudnosti prožete dubokom religioznošću i kršćanskim vjerskim sadr: 
žajima. Vidio je da upravo to polje nije bilo pokriveno i zato se dao na taj 
posao. U njegovu je župu dolazilo oko 400 primjeraka katoličkoga tiska. Ali 
se više čekao i čitao »Dumo i njegov :narod« nego :sve ostale novine i revije. 


Na stranicama svoga polugođišnjaka don Stjepan je pokazao velik smisao i 
silnu strpljivost za skupljanje narodnog blaga u šlama i uzrečicama, u otkri- 
vanju skrivenih književnih talenata, i osobito u otimanju zaboravu tolikih 
povijesnih događaja koje je marljivo bilježio prema pričanju starijih ljudi i 
žena. Oni koji budu na tome području znanstveno istraživali, moći će u časo- 
pisu naći ne samo osnovne podatke nego i korisne upute kamo treba ići da 
se istina posve otkrije. 


YIX Ostale knjige i spisi u izdanju S. Batinovića 


Pokojni don Stjepan nije se zadovoljio samo time da priča o Hrasnu »starom« 
i »novom«, Osjećao je svaki djelić Crkve u svome hrvatskom narodu kao 
svoje Hrasno, Radovali su ga uspjesi u vjerskom pogledu u svim dijelovima 
domovine, a rastuživale loše i skandalozne vijesti s koje god strane dolazile. 
Znajući kakav učinak može proizvesti dobra knjiga u duši čitatelja, nije žalio 
ni truda ni novca da izda što više knjiga za koje je smatrao da će biti ko- 
risne i običnim vjernicima i svećenicima. U tom smislu dao se na skupljanje 
i izdavanje članaka i rasprava koje je pisao svećenik vrhbosanske nadbisku- 
pij dr. Cedomil Cekada, polemizirajući često s idejama koje ne obogaćuju 
Tijelo Kristovo. Don Stjepan je izdao čak pet zbirki pokojnog dra Čekade, 
Želja mu je bila da što više primjeraka tih djela dopre do naših svećenika, 
bogoslovija i sjemeništa. 

Don Stjepan se bavio i prevođenjem, uglavnom s francuskoga i njemačkog 


jezika. Osobito mu je bio mio belgijski isusovac Ferdinand Lelotte, kojega je 
nastojao približiti običnome puku. Izdao je tri njegove knjižice. 


Vremenskim redosljedom navodimo brošure i knjige koje je don Stjepan izdao 
u razdoblju od 1965. do 1979, godine. 


1. P. ROSCHE, Život u Božjoj ruci, s njemačkog preveo i izdao don Stjepan 
Batinović, Donje Hrasno, 1965, knjižica malog formata, 150 stranica. 


2. FERDINAND LELOTTE, Božić, naša nada! Preveo i izdao. don Stjepan 
Batinović, Donje Hrasno, 1967. Knjižica od 40 stranica sadrži razmatranja o 
Došašću i Božiću. Korisna za pouk. 


3. F. LELOTTE, Uskrs, naša rađost! Preveo i izdao don Stjepan Batinović, 
Donje Hrasno, 1967. Knjižica od 61 stranice obrađuje teme o korizmenom i 
uskrsnom otajstvu. 


4. Narodni guslar (DON PETAR VULETIĆ-ŠJOR), Hrvatsko narodno hođo- 
čašće u Rim u »Godini vjere« 1967. Izdao don Stjepan Batinović, Donje Hra- 
sno, 1967. Pjesma od 12 stranica, pretiskana iz »Dume i njegova naroda«, 
5/1967, str. 18—20. 


5. Dr. ČEDOMIL ČEKADA, Crkva, svećeništvo, svećenici. Članci na riječi 
Gospodinove iz Evanđelja. Izdao don Stjepan Batinović, Donje Hrasno—Đa- 
kovo, 1967. Zbirka obuhvaća 51 članak koje je dr. Čekada objavljivao po raz- 

nim časopisima, ponajviše u »Vjesniku Đakovačke Biskupije«. Knjiga je na- 
mijenjena u prvom redu svećenicima i izobraženijim svjetovnjacima. 


6. Dr. ČEDOMIL ČEKADA, Crkva, svećenstvo, svećenici. Članci na riječi Go- 
spodinove iz Evanđelja. II. dio. Izdao don Stjepan Batinović, Donje Hrasno— 
Đakovo, 1968. Zbirka sadrži 43 članka, 


7. FERDINAND LELOTTE, Zvijezdo Jutarnja, preveo don Mirko Škorin, iz- 
kratka razmatranja za mjesec svibanj i kratke molitve namijenjene Gospinim 
krepostima kojima su posvećena naša hrvatska marijanska svetišta: Letnica, 
(Olovo, Čara, Dubrovnik, Lošinj, Split, Sinj, Tekije, Kamenita vrata, Marija 
Bistrica, Teslić, Voćin, Kutjevo, Aljmaš, Ilača, Pula, Boka, Subotica, Trsat, 
Remete. 


8. PETAR VULETIĆ-Šjor, Čuvar Svetog Groba. Blaženom Nikoli Taveliću za 
dan proglašenja Svetim, Izdao don Stjepan. Batinović, Donje Hrasno, 1970. 
Pjesmica u narodnom desetercu, pretiskana iz »Dume i njegova naroda«, 11 
/1970, str. 23—25. 


9. Dr ČEDOMIL ČEKADA, Kuća na kamenu. Pokoncilski problemi Crkve, 
Članci i rasprave. Izdao don Stjepan Batinović, Donje Hrasno, 1970, 


10. Dr. IVO HUMSKI, Božji svjedoci, poseban pretisak iz »Dume« i njegova 
naroda«, 12/1971, str, 7—48, Izdao don Stjepan Batinović, Donje Hrasno, 1971. 
Knjižica od 176 stranica govori ponajviše o »Božjem  svjedoku« don Mitru 
Papcu, župniku u Gracu, i o drugim hercegovačkim svećenicima predratnog, 
ratnog i poratnog vremena, prema piščevim uspomenama, 


11. RATKO PERIĆ, Iz trebinjskih susreta. Razmatranja i doživljaji iz župni- 
čkih dana u Trebinju (1971—1974). Izdao Župski ured Donje Hrasno, 1974. 
Knjižica od 120 stranica. c 


12. PETAR VULETIĆ, U se vrijeme godišta i Gospin plač. Pretiskano iz mo- 
litvenika »Plamenovi duše«. Izdao Župni ured Donje Hrasno, 1975. Te su 
dvije pobožne molitve-pjesme prilagođene suvremenom jeziku i duhu. 


13. Dr. ČEDOMIL ČEKADA, Za Crkvu; za Papu! Protiv modernizma i kon- 
testacije! Članci i rasprave. Izdao Don Stjepan Batinović, Donje. Hrasno— 
Đakovo, 1975. 


14. Dr. ČEDOMIL ČEKADA, Pšenica i kukolj na Božjim njivama. Osvrti i 
replike. Izdao don Stjepan Batinović, Donje Hrasno—Đakovo, 1979. Autor veli 
u svome uvodu da u člancima zastupa »tradicionalistička« mišljenja nasuprot 
»modernim« shvaćanjima Crkve, vjere i papinstva. 


$k 


Trebinjska je biskupija u svojoj tisućljetnoj opstojnosti imala svećenika spo- 
sobnih i poduzetnih, ali sigurno nijedan nije ostavio iza sebe toliko pisanih 
stranica koje obuhvaćaju i prikazuju dušu ljudi u onim krajevima, i u vjer- 
skom i u ljudskom pogledu, kao što je to učinio radišni don Stjepan Bati- 
nović, Kroz petnaest godina intenzivne izdavačke djelatnosti u hrašanjskoj 
grabovini (45 knjiga), i to raznovrsna oblika i sadržaja, udario je svoj biljeg 
Crkvi u jugoistočnoj Hercegovini. I nijedan proučavatelj trebinjske dijeceze 
neće moći zaobići Dumino djelo. Dapače, ono će mu pružiti obilje građe za 
prouku jučerašnjice i sadašnjice, koliko god taj materijal izgledao nesustavan. 
nabacan i neraspoređen, Naći će opisane ljude u njihovoj izvornosti, bez po- 
sebno navučenih glazura. Dumino je djelo originalno. 

